Ifiqu 38 pazjent u jfeġġu 34 każ ġdid; 10 immigranti wkoll jirriżultaw pożittiv għall-Covid-19 B'kollox, ilbieraħ saru 2,438 test u l-każi attivi issa huma 424
Fl-aħħar 24 siegħa, 38 pazjent ġew iddikjarati mfejqa mill-coronavirus u mit-testijiet li saru, irriżultaw 34 każ ġdid. Apparti dawn, kien hemm ukoll 10 immigranti, residenti f'ċentri magħluqa, li wkoll ittestjaw pożittiv. B'kollox, ilbieraħ saru 2,438 test u l-każi attivi issa huma 424. Mill-każi tal-bieraħ, sitta kienu qraba, tnejn kienu kollegi u tlieta kienu persuni li kellhom kuntatt dirett ma' pazjenti li rriżultaw pożittiv fl-aħħar jiem.